open-index/open-wikipedia-markdown huggingface dataset:
Radio Ga Ga

**Radio Ga Ga** è na canzuna dî Queen, scritta di  Roger Taylor e pubbricata nnô discu The Works dû 1984. Fu pubbricata 'n virsioni sìngulu, cu la *b-side* "I Go Crazy", lu 23 di jinnaru 1984 ntô Regnu Unitu e lu 7 di frivaru 1984 nnî Stati Uniti. La canzuna è prisenti puru ntê *compilation* Greatest Hits II e Classic Queen.

La canzuna fu scritta di Roger Taylor pigghiannu comu spirazzioni li paroli ditti dû figghiu di lu battirista, è na canzuna dû  pirìudu d'oru dâ radiu e pâ nustalgia pi chiddu ca nu tempu vinìa cunziddiratu nu cumpunenti dâ famigghia a tutti li effetti. La canzuna, longa quasi 6 minuti, arrivau ô 2° postu ntâ classìfica ngrisa. Lu sìngulu era nu successu 'n tuttu lu munnu pi lu gruppu, arrivannu ô 1° postu 'n 19 paisi.

Stu branu riporta lu gruppu a li vèrtici di lu successu doppu lu *flop* causatu dû discu Hot Space, giudicatu troppu diversu di l'àutri, e fu lu primi sìngulu dî Queen ca arrivau ô 1° postu 'n Italia.

Famusa è l'esecuzzioni ô Live Aid quannu Freddie Mercury cantau la canzuna cu battitu dî manu di tutta la genti prisenti ô stadiu di Wembley, cosa ca si ripeti pi tutti li cuncerti dû gruppu.

## Vidiu ''clip''

Lu vidiu, comu è dittu a fini, utilizza pezzi dû film Metropolis di Fritz Lang e fu giratu a Carlton TV Studios e Shepperton Studios, Londra, nnô nuvèmmiru 1983. Lu vidiu mostra lu gruppu dintra na màchina mentri vòlanu ncapu na citati, pi poi spustàrisi a cantari davanti ôn pùbblicu. 
 
Nnô vidiu sunnu prisenti puru pezzi di vidiu d'àutri canzuni (comu “Bohemian Rhapsody, We Are the Champions, Don't Stop Me Now e Flash) 'n un album fotugràficu.

## ''Cover''

* Roger Taylor cantau sta canzuna nzemi a Spike Edney 's SAS Band.
* Na virsioni pisantimenti mudificata dû branu serbi comu lu nùmmuru ntroduttivu pi We Will Rock You, nu *musical* fattu dî canzuni dî Queen.
* Sophie Ellis-Bextor fici nu *live*-cupirtina di stu sìngulu ô Al Murray Happy Hour, supra ITV .
Palizzata

La **palizzata** è na custruzzioni difinsiva, nu muru furmatu cu pali n lignu cunficcati nnû tirrinu.

## Tipica custruzzioni
Ê na custruzzioni cumposta di trunchi d'àrbulu di nichi e menze diminsioni uniti virticarmenti, sinza spazziu tra ri iddi. I trunchi cu na punta ncapu, vinìanu cunficcati nnû tirrinu e a li voti nfurzati cu àutri custruzzioni. L'altizza di na palizzata cancia di picca metri a deci metri. Comu custruzzioni difinsiva li palizzati vinninu spissu utilizzati nzemmula cu travagghi di scavu.

Li palizzati eranu boni pi li furtizzi o àutri furtificazzioni custruuti di primura, da lu mumentu ca eranu di lignu, putìanu èssiri custruiti n vilucitati. Vinni dimustratu ca eranu ncisivi nnû cunflitti a brevi durata, pirò a causa di la custruzzioni n lignu, eranu facili da distruggiri cu lu focu e li màchini d'assèdiu. Spissu na palizzata putìa èssiri custruuta ntornu a nu casteddu, finu a quannu nun fussi erettu nu muru n petra, comu spissu vinìa nnà Nova Francia.

## Usu

Li greci e li rumani criaru palizzati pi pruteggiri lu loru campu militari, lu stòricu Titu Liviu, discrivi lu metudu grecu comu nfiriuri a chiddu di rumani duranti la sicunna guerra di Macidonia. Chiddi ri greci eranu troppu granni pi putiri èssiri traspurtati cu facilitati, e troppu luntani, facilitannu lu nimicu ca criava nu spazziu pi tràsiri. Ô cuntrariu chiddi di rumani eranu cchìu nichi, ma custruuti cchìu vicini, rinnennu cchìu difficili l'attaccu nimicu. 

L'usu di palizzata vinni fattu puru nnû sud-est dî Stati Uniti, comu pi èsempiu nnû situ di Cahokia n Collinsville (Illinois). Na palizzata di lignu cu na seri di turri di vinni truvatu a lu Tumulu dû Monacu e lu Grand Plaza. Archioluggi truvaru provi dî palizzati duranti li scavi dâ zona, e la prova ca foru custruuti cchìu voti n àutri pusizzioni. Nna l'Àfrica dû Sud nveci oggi addivintau nu mezzu pi priviniri la criminalitati.

## Àutri pruggetti

Catigurìa:Custruzzioni militari di difisa
Crimagghiera

Na **crimagghiera** (o *dintera*) è nu ngranaggiu liniari, chianu o a asta, ca nzemi a na rota dintata ca veni utilizzata n miccànica pi cunvirtiri lu motu rutatoriu n motu liniari cuntinuu o a la ruviscia. Lu miccànismu *ngranaggiu-crimagghiera* veni chiamatu puru *rucchettu-dintera*. Lu termini diriva di lu francisi *crémaillère*, nu termini chi avì li sò origgini nnû grecu anticu dû termini *kremastér*, ca significa, chiddu ca teni sullivatu.

## Carattiristichi
La crimagghiera pò puru èssiri difinita comu nu accucchiamentu di roti dintati, nnî quali una di li dui roti (la crimagghiera) avì nu raggiu nfinitu. Luggicamenti la crimagghiera pò èssiri sulamenti na sizzioni di l'arcu dû cerchiu. La rota di raggiu difinitu pò fari traspurtannu a barra dintati attraversu la rutazzioni. Vali puru pû principiu ô cuntrariu, nnû quali lu muvimentu di trasportu dâ barra azziuna la rutazzioni dâ rota. Pi mantiniri nu currettu arcu di ngranamentu i renti dâ crimagghiera nun hannu nu prufilu evulventi, la furma di denti di na crimagghiera, nfatti, è chidda di nu trapezziu.

## L'usu
L'usu cchìu notu dâ crimagghiera è nnû traspurtu, d'unni veni usata comu sistema di trasmissiuni n firruvii n granni pinnenza (firruvii a crimagghiera), e nnû campu di automubbìlistica pi i sistemi ri sterzu e puru nnû campu di parchi ri divertimentu nnî muntagni russi.

### Firruvii a crimagghiera
I firruvii a crimagghiera sunnu funivii ca utilizzanu na crimagghiera ntigrata ntô centru dâ pista. Chistu primetti a iddi di travagghiari n pinnenzi ripidi, supiriori a lu 7% nfinu ô 50%, chiossai longa supiriori a chiddi di na firruvia cunvinzziunali. La maggiuri parti dî firruvii a crimagghiera sunnu i firruvii di muntagna, arcuni sunnu puru firruvii di transitu o tram, custruuti pi supirari na ripida pinnenza n n'ària urbana.

### Sterzu
Molti màchini muderni utilizzanu cumanamenti na crimagghiera nnû sterzu, d'unni lu vulanti mòvi lu pignuni ca mòvi la crimagghiera. La crimagghiera furnisci nu menu efficaci vantaggiu miccànicu n confrontu a àutri miccànismi comu la viti di ricirculu a sferi.

## Àutri pruggetti

Catigurìa:Miccànica
Muvumentu Pòpulari Sicilianu

Lu **Muvumentu Pòpulari Sicilianu** era nu partitu puliticu dâ Sicilia.

## Storia
Nasciuta da na scissioni di diputati siciliani di dui partiti taliani Pòpulu dî Libbirtati e Unioni di Centru, ntô maiu 2011. N Samprea Riggiunali Siciliana ava participau ntî elezzioni ntô 2012 nzemi ccu n'àutru partitu sicilianu Allianza pâ Sicilia. Lu leader è Riccardu Savona.

## Nuti


Catigurìa:Pulìtica dâ Sicilia
Trincea

La **trincea** è nu nicu fussatu scavatu pi dui metri di prufunditati e tanti àutri di larghizza ca si putìa estenniri nfinu a chilometri longu lu tirritoriu. 

N gioluggìa i trincii sunnu criati a causa di l'errusioni dû ciumi o û muvimentu giuloggìcu dî placchi tittonichi. Nnâ ncignirìa civili, campu dâ custruzzioni o dâ manutinzzioni di nfrastrutturi, sunnu criati pi nstallari nfrastruttiri suttirranii, comu cunnutta d’acqua o riti tilifunica, o pi ricircari sti mpianti. La trincea fu abbunnantimenti utilizzata puru pi ubbiettivi difinsivi militari. N archioluggìa lu "metudu trincea" veni utilizzatu pi ricircari antichi ruvini o pi scavari n strati di matiriali sidimintatu.

## Usu dâ trincea
### Usu militari
La trincea fu utilizzata principarmenti comu ubbiettivu difinsivu militari. Veni riurdatu cchìossai pi la prima guerra munniali, d'unni veni utilizzatu pi ubbiettivi bellici o pi spustamenti, lu surdatu vinìa prutettu da li pruièttili dû nimicu, ma nta ddi fussati si vivìa na vita a cuntattu custanti cu la morti, o cu piriculu dâ morti. Spissu li trincii avìanu na ricinzzioni di filu spinatu pusizzionati dî surdati davanzi li trincii pi fari n modu ca i nimici nun putissiru trasìri facirmenti. Lu spazziu ca dividìa li surdati dâ trincea nimica vinìa chiamata **terra di nuddu**, d'unni vinìanu li avanzati pi cunquistari li àutri trincii, mentri li ritruvìi pirmìttianu di purtari firiti nnî spitali.

### Giuluggìa

Arcuni trincii sunnu criati da l'errusioni d'acqua currenti o ghiacciai, àutri comu li fossi tittonichi o cchìu cumunimenti fossa ucèanica, sunnu criati da lu muvimentu gioluggicu dî placchi tittonichi. Arcuni fossi ucèanichi sunnu la fossa dî Marianni e lu Challenger Deep. Chist'urtimu è rilitivamenti prufunnu, liniari e strittu, e è furmata di li subduzzioni quannu li pacchi si ncòntranu.

### Ncignirìa civili
Nnâ ncignirìa civili, campu dâ custruzzioni o manutinzzioni dî nfrastrutturi, li trincii hannu nu rolu mpurtanti. Ponnu èssiri criati pi circari tubi e àutri nfrastrutturi ca s'utilizzanu pi èssiri ntirrati, ma ca nun si sapi cchìu la sò pusizzioni, nfini ponnu èssiri criati comu primu passu di criazzioni di na funnazzioni. 

### Archioluggìa
N archioluggìa lu "metudu trincea" veni utilizzatu pi ricirca e scavu d'antichi ruvini o pi scavari n strati di matiriali sidimintatu pi uttiniri nu latirali (a strati) cu la spiranza di putiri cullucari uggetti o matiriali chi s'attruvanu n òrdini crunuloggicu.

Catigurìa:custruzzioni
It's a Hard Life

**It's a Hard Life** è na canzuna dî Queen, scritta di Freddie Mercury e pubbricata comu terzu sìngulu nnô discu The Works dû 1984. Fu pubbricata 'n virsioni sìngulu, cu la *b-side* Is This the World We Created...?, lu 16 di giugnettu 1984. La canzuna è prisenti puru na *compilation* Greatest Hits II dû 1991.

L'accuminzagghia dâ canzuna avi na citazzioni di *“Vesti La Giubba”*, n'aria di l'òpira *”Pagliacci”* di Ruggero Leoncavallo.

## Vidiu ''clip''

Lu vidiu dâ canzuna è unu di cchiù particulari e si vidi li cumpunenti dû gruppu vistuti cu àbbiti di lu pirìudu elisabettianu, cu Freddie Mercury vistutu di chiddu ca li Queen dìssiru a èssiri (lu vistitu dû gamberu giganti).

Lu vidiu è unu di prifiriti di Freddie Mercury e unu di cchiù divirtenti di lu gruppu, ma l'àutri tri cumpunenti dî Queen dìssiru ca lu vidiu era troppu stranu pi lu tema dâ canzuna, Roger Taylor, nnô Greatest Video Hits 2 dissi: “Amu sta canzuna, ma odiu stu vidiu”. Fu giratu picca simani doppu a rottura di ligamenti dâ amma di Freddie, ca nfatti arresta fermu o camina assai adaciu pi tutta la durata dû vidiu.
Lingua dî Signa Hausa

La **Lingua dî Signa Hausa** ('n lingua hausa **Harshen bebaye na kasar Hausa**, 'n acronimu **HauSL**) è na cumunicazzioni nun virbali. Fatta sulamenti di mani, curpu, espressiuni facciali, muvumentu di lu curpu. E' assai usata da la Cumunitati Surda 'n Niggeria, ma macari da nun surdi.

## Noti


## Talìa puru
* Lingua dî Signa
* Àlencu dî lingua dî signa

Hausa
Muntuni (arma)

Nu **muntuni** è n'arma d'assèdiu. Vinìa usata pi sfunnari li porti dî furtizzi e dî castiddi, o li mura quannu nun era massicciu. Prubabirmenti criata da li Assiri nnû IX-VIII seculu a.C., e pi la prima vota n uccidenti da li spartani nnû V seculu a.C., duranti la Guerra dû Pilupunnìsu.

## Pruggettu
St'arma vinìa spissu migghiurata cu na testa ri mitallu, ca spissu avìa na forma di muntuni, di cui pigghia lu nomi a màchina. Li muntuni duranti Etati dû ferru, nni l'anticu mediu urienti e Meditirràniu, vinìanu appizzati da nu tilaru cu na funi o catini, n manera ca putissi èssiri cchìu massicciu e cchìu facili di sbàttiri contru lu sò birsagghiu. Li muntuni eranu spissu prutetti da nu tettu n lignu e cummigghiatu cu peddi frischi e vagnati, nun cummustibbili, chistu pi pruteggiri l'arma da lu focu nimicu, e pi furniri prutizzioni a l'òmini contru li frecci di l'arceri e lu focu nimicu. Pi mòviri li muntuni sulitamenti ci vulìanu almenu na duzzina d'òmini e p'arrivari nnî furtizzi s'avìanu affruntari li fussati. I difinsura di castiddi, circavanu di addifinnirisi ittannu ustaculi d'avanzi i muntuni, pocu prima ca la testa du muntuni putìa curpiri nu muru o na porta. Na màggini di nu muntuni Assiru mustra comu i pràtichi d'attaccu e di difisa eranu divintati nnû IX seculu a.C.. I difinsura di mura circanu d'addumari lu focu contru li muntuni e trascinarilu cu na catina, cui attaccava nveci pruvava a libbirari lu muntuni da catina, mentri li peddi vagnati criavanu prutizzioni contru li ciammi nimichi. Àutri muntuni nun eranu mpinnuti cu funi a catini, ma sustinuti da rulli. Chistu pirmisi a lu muntuni na maggiuri vilucitati e quinni na maggiuri forza. Stu muntuni vinni usatu da Lissandru Magnu, comu cunta Vitruviu nnî sò òpiri. 

## Mpurtanti usu dî muntuni nnâ storia

Li muntuni appiru nu mpurtanti utilizzu nni l'antichitati pi cunquistari nnâ citati, pi chistu nu corsu dû tempu li mura vinìanu migghiurati p'annullari li capacitati di màchini d'assèdiu. Esempi stòrici di l'usu dî muntuni n assèdi di citati mpurtanti:

* La distruzzioni di Girusalemmi di parti dî rumani.
* Li Cruciati
* La caruta di Roma
* L'assèdiu di Costantinòpuli

## Usu mudernu
Lu muntuni avì n'usu mudernu. È nu nicu cilindru mitallicu di li forzi di polizzia, utilizzatu sulitamenti da dui òmini pi sfunnari li porti chiusi.

## Àutri pruggetti

Catigurìa:Màchini d'assèdiu
Body Language (Queen)

**Body Language** è na canzuna dû gruppu ngrisi li Queen, ca fa parti di l'album Hot Space dû 1982.  Vinni  pubbricata comu sìngulu lu 19 di aprili 1982. La  canzuna fu scritta di Freddie Mercury e pubbricata comu secunnu sìngulu (latu A di "Life is Real (Song for Lennon)") dû discu.

La canzuna fa vidiri ê  *fans' li canciamenti dû sonu dû gruppu, trasfurmannu li canzuni 'n unu stili pop-dance.

Lu granni successu di [[Another One Bites the Dust]] spirau lu gruppo ô timpuraneu abbannunu dû clàssicu [[glam rock]] e [[sperimental rock]], pi pruvari gèniri comu [[disco]], [[funk]] e [[soul]]. Body Language fu unu di sti spirimenti.
La canzuna fu sunata pochi voti di vivu, la prima vota duranti lu cuncertu a [[Vienna]], lu [[13 di maiu]] [[1982]].

Lu sìngulu fu nu granni successu 'n [[Amèrica dû Nord]], ma 'n [[Europa]] nun ebbi la stessa furtuna, stu spirimentu nun fici piaciri 
 ê *fans*, la canzuna arrivau ô 25° postu nnî classìfichi ngrisi.

== Vidiu *clip'' ==

Nnî Stati Uniti lu vidiu causau granni pulèmichi, grazzi a li sfumaturi eròtichi cu òmini e fìmmini nìuri e surati, pi lu pirìudu (1982) la canzuna fu  rifiutata dâ MTV, addivintannu lu primu vidiu musicali a èssiri cinzuratu di sta stazziuni tilivisiva.
I Want to Break Free

**I Want to Break Free** è na canzuna dî Queen, scritta di John Deacon e pubbricata comu secunnu sìngulu nnô discu The Works dû 1984. Fu pubbricata 'n virsioni sìngulu, cu la *b-side* "Machines", lu 2 di aprili 1984. 

La canzuna è assai famusa a causa dû vidiu musicali unni tutti li cumpunenti dû gruppu sunnu vistuti cu àbbiti di fìmmina; la zita di Roger Taylor, cunzigghiau li cumpunenti dû gruppu di fari na paruidìa dâ soap opera Coronation Street, lu gruppu accittau l'idea e fu riggistratu lu vidiu ca ebbi nu gran successu nnô Regnu Unitu, ma criau assai dibattitu nnî Stati Uniti, ô puntu ca MTV lu cinzurau pi 7 anni, sbinnannu lu rapportu tra lu gruppu e li media miricani.

Freddie Mercury dissi ca lu gruppu nun avissi cchiù fattu spittàculi nni  Stati Uniti dâ Mèrica.  Doppu la nisciuta dû sìngulu, ntô 1984, lu branu fici assai successu 'n tutta l'Europa e 'n Amèrica dû Sud, unni la canzuna fu cunziddirata comu nu veru e propriu innu di lotta contra l'opprissioni. La canzuna arrivau sulu ô 45° postu nnî classìfichi miricani, arrivannu pirò ô 3° postu nnî  classìfichi ngrisi.

## Vidiu ''clip''

Lu vidiu fu direttu di David Mallett, giratu lu 22 di marzu e lu 4 di maiu 1984 nnî Limehouse Studios, custannu circa 100.000 stirlini. Lu vidiu fu misu nnâ raccolta Greatest Hits II e pizzuddicchi dû vidiu foru stati utilizzati pi la canzuna The Show Must Go On.

La parti nizziali dû video è na paroia dâ soap opera ngrisa Coronation Street. Lu vidiu mostra Freddie Mercury vistutu comu na casalinga, spirata a Bet Lynch, ca si voli libbirari dâ so vita. Bet Lynch era biunna nnâ *soap opera*, Mercury pirò dicisi di utilizzari na parrucca scura, picchì ca parrucca biunna si sinteva troppu stùpidu. Brian May fa la parti di n'àutra casalinga, assai cchiù rilassata, spirata a Hilda Ogden. John Deacon appari comu na “nanna” cunsirbatrici”, mentri Roger Taylor fa la parti di na studintissa,  puru iddu, comu Mercury, ca voli libbirari la so vita.
Hammer to Fall

**Hammer to Fall** è na canzuna dî Queen, scritta di Brian May e pubbricata comu terzu sìngulu nnô discu The Works dû 1984. Fu pubbricata 'n virsioni sìngulu, cu la *b-side* "Tear It Up", lu 10 di sittèmmiru 1984 nnô Regnu Unitu e lu 12 di uttùviru 1984  nnî Stati Uniti. La canzuna fu misa nnâ Greatest Hits II e 'n Queen Rocks. Fa parti dâ culonnna sunora dû film Highlander – l'ùrtimu immortali.

Hammer to Fall era assai bona pi l'esecuzzioni *live*, nfatti fu misa nnâ lista di canzuni ca lu gruppu sunau ô Live Aid ntô 1985. Lu branu si grapi câ chitarra di Brian May, accumpagnata a rìttimu dâ battirìa di Roger Taylor, pi poi dari spazziu â vuci di Freddie Mercury.

Si pinzava ca la canzuna fussi spirata a lu pirìudu dâ guerra fridda, ma doppu tanti anni Brian May spricau lu significatu da canzuna, dicennu ca la canzuna parra dâ vita e dâ morti, d'èssiri la cunuscenza dâ morti comu parti dâ vita.

## ''Performance live''

La canzuna fu utilizzata nnô cuncertu dû Live Aid, doppu Bohemian Rhapsody e Radio Ga Ga e fici parti dû The Works Tour e dû Magic Tour.

Ô cuncertu dû Freddie Mercury Tribute Concert, ntô 1992, lu primu cantanti Gary Cherone cantau la canzuna cu li Queen e Tony Iommi di Black Sabbath, doppu aviri cantantu àutri canzuni dî Queen.
Is This the World We Created...?

**Is This the World We Created...?** è na canzuna dî Queen, scritta di Freddie Mercury cu l'aiutu di Brian May e pubbricata comu nonu sìngulu nnô discu The Works dû 1984.

La canzuna, a cchiù curta di l'album, fu scritta ntô maiu 1984 a Mònacu  pinzannu a puvirtà 'n Africa, risultannu una di prifiruti ntô discu, la canzuna fu sunata ô Live Aid comu bis.

Freddie Mercury scrissi la majuranza du testu, mentri Brian May si occupò di l'accordi e di cuntribbuti lìrici. Duranti la sissioni di riggistrazzioni fu utilizzatu lu chianuforti, ma nfini nun fu utilizzatu nnô *mix* finali. Pi la riggistrazzioni, Brian May utilizzò na Ovation, e nnî spittàculi *live* utilizzò na Gibson Chet Atkins CE.

## ''Cover''

Ntô 1988 la canzuna fu cantata di Elaine Paige.
One Vision

**One Vision** è na canzuna dî Queen, scritta di Roger Taylor e pubbricata comu primu sìngulu nnô discu A Kind of Magic dû 1986. Fu pubbricata 'n virsioni sìngulu, cu la *b-side* "Blurred Vision", lu 3 di nuvèmmiru 1985 nnô Regnu Unitu e lu 20 di nuvèmmiru 1985  nnî Stati Uniti. La canzuna fu misa nta Complete Vision ntô dicèmmiru du stissu annu.

## La canzuna

Ntra picca tempu doppu lu spittàculu dû gruppu ô Live Aid e scritta di Roger Taylor, fu scritta pinzannu ô famusu discursu di Martin Luther King, nnô testu dâ canzuna veni dittu cchiù voti la frasi “I Have a dream”, cu cui veni identificatu lu nteru ntirventu dû pulìticu miricanu.

La canzuna fu sempri cantata nnî spittâculi dû gruppu comu prima canzuni 'n tuttu lu Magic Tour, li 4 cumpunenti dû gruppu dìssiru ca la ntroduzzioni dâ canzuna era pirfetta pi l'apirtura di sti spittàculi.
One vision nun fu prisenti nnô film Highlander – L'ultimu immortali comu l'àutri canzuni dû discu, ma fici parti dû film Iron Eagle.

## Vuci strani

Ô principiu dâ canzuna è prisenti na vuci ca, fu riggistrata ô cuntrariu. Cc'è cui dici ca sintennu stu pezzu di canzuna ô cuntrariu, è pussìbbili sintiri na vuci ca dici “My sweet satan I saw tha sabba”. N'àutra frasi ô principiu dâ canzuna dici “God works in mysterious ways”.
Si pinzava ca la vuci fussi di Brian May, ma vinni fattu vidiri ca, tramiti lu Magic Years e lu DVD Greatest Video Hits 2 ca la vuci era di Freddie Mercury. Lu testu cumpletu dici: “God works in mysterious ways. And Hey, people! All around the world. I look forward to those glorious days once again!".

## Fried chicken

L'ùrtima frasi dâ canzuna avìa a èssiri “One Vision”, ma mmeci fu “Fried chicken”. Tali canciamentu fu lu risultatu di nu jocu ca lu gruppu facìa di sòlitu; na fasi di riggistrazzioni e cumpusizzioni di testi, vinìa scritta quarchi parodia dî propri canzuni.
Ddu jornu lu gruppu avìa la jaddina fritta (*Fried Chicken* 'n ngrisi) pi cena, l'idea di mintiri nnâ canzuna sta frasi strana fu di Jim Hutton, cumpagnu di Freddie, ca dissi a iddi: «Amunì, siti abbastanza famusi, vi putiti pirmèttiri di lassallu ddà!». 

## Vidiu ''clip''

Lu vidiu, carattirizzatu dâ famusa posa di quattru testi dî cumpunenti dû gruppu, mustrata pâ prima vota ntô 1975 cû vidiu di Bohemian Rhapsody e ripigghiata arreri 10 anni cchiù tardu, fu muntatu nna li studii Musicland Studios di Mònacu cu la DoRo, guidata di Rudi Dolezl e Hannes Rossacher. Nnô filmatu si vidi 'n nu brevi passaggiu lu bassista John Deacon ca sona la battirìa.
Dâ canzuna asìstinu 2 vidiu: chiddu dâ virsioni *extended* e dû sìngulu, tutti dui misi nnô DVD Greatest Video Hits 2
Helga Stevens

thumb|Helga Stevens ntô 2015

**Helga Stevens** (Sint-Truiden, 9 di austu 1968) è na diputata Surda bèlga dû Parramentu Euròpeu.

## Biografìa
È stata elitta ntô 2009 pi N-VA, lu partitu pulìticu dû Belgiu. È la secunna euruparramintari dâ Cumunitati Surda. La sò battagghia è chidda di fari liggi arricanusciuti 'n tutti li 27 mèmmira Stati UE di ugna Lingua dî Signa.

## Nuti


## Lijami di fora
* N-VA - Helga Stevens
* Situ ufficiali
* EUParl.eu
* Hallo Politici

Stevens, Helga
Stevens, Helga
A Kind of Magic (canzuna)

**A Kind of Magic** è na canzuna dî Queen, scritta di Roger Taylor e pubbricata comu secunnu sìngulu nnô discu A Kind of Magic dû 1986. Fu pubbricata 'n virsioni sìngulu, cu la b-side "A Dozen Red Roses for My Darling", lu 17 di marzu 1986 nnô Regnu Unitu e lu 4 di giugnu 1986  nnî Stati Uniti. La canzuna è prisenti nnô film Highlander – L'ultimu immortali nzemi a Who Wants to Live Forever. *A Kind of Magic* arrivau ô 1° postu nnî classìfichi di 35 nazziuni diversi.

## La canzuna

La battuta «a kind of magic» (na speci di magia) è usata nnô film. Sta battuta cummuvìu assai Roger Taylor ca addicidìu di usàrila comu tema cintrali nnâ nova canzuna. Sunnu prisenti rifirimenti ô film nnô testu: «one prize, one goal» (nu premiu, nu unicu ntentu); «no mortal man» (nuddu omu murtali); «there can be only one» (cci nni pò arristari sulu unu), Taylor scrissi la miludìa e l'accordi pi la virsioni dû film. Freddie Mercury fici na nova parti di bassu, agghiuncìu lu *break* strumintali e canciau lu finali dâ canzuna. Foru Mercury e David Richards a prudùciri sta nova virsioni, poi misa nna l'album “A Kind of Magic”. La traccia urigginali di Taylor mmeci fu usata sulu pû film.

## Vidiu ''clip''

Ntô vidiu, Brian May, stranamenti, nun utilizza la so tradizziunali chitarra *Red Special*, ma na copia dû 1984. Mercury, vistutu di magu, trasi 'n na casa unni l'àutri cumpunenti dûû gruppu, vistuti comu vagabunni, stannu durmennu e vèninu arruspigghiati propriu dû sò ngressu. Poi lu gruppu cumpari vistutu nurmalmenti cu li sò strummenta. Duranti lu vidiu, fiuri di cartuna animati, abballannu ô rìttimu dâ mùsica.
Lingua dî Signa Namibbiana

La **Lingua dî Signa Namibbiana** ('n acronimu **NamSL**) è na cumunicazzioni nun virbali. Fatta sulamenti di mani, curpu, espressiuni facciali, muvumentu di lu curpu. E' usata da la Cumunitati Surda 'n Namibbia (circa 8.300), ma macari da nun surdi.

## Noti


## Talìa puru
* Lingua dî Signa
* Àlencu dî lingua dî signa

Namibbiana
Partitu Pirata Eurupeu

Lu **Partitu Pirata** è nu partitu puliticu eurupeu. Ntê elezzioni eurupei 2014 ava statu elittu ccu nu siggiu 'n Girmania.

## Elezzioni
### 2014
*  1/751
*  0/751
*  0/751
*  0/751
*  0/751
*  0/751
*  0/751
*  0/751
*  0/751

## Nuti


## Talìa puru
* Partitu Pirata
* Partitu Pirata Ntirnazziunali

Catigurìa:Europa
Catigurìa:Pulìtica
One Year of Love

**One Year Of Love** è na canzuna dî Queen, scritta di John Deacon e pubbricata comu terzu sìngulu nnô discu A Kind of Magic dû 1986. Fu pubbricata 'n virsioni sìngulu, cu la *b-side* "Gimme the Prize", lu 4 di giugnu 1986. La canzuna è prisenti nnô film Highlander – L'ùrtimu immurtali.

Lu gruppu nun cantò mai sta canzuna nnî spittàculi *live*. Deacon dicidìu di sustituiri a cumpunenti dâ chitarra cu nu assolu di sassufonu doppu na discussioni cu Brian May, ca nun pigghiau nudda parti nnâ canzuna.
Lu sìngulu fu lanciatu 'n Francia e Spagna, e cumpari duranti la scena ntô bar 'n Highlander.
Lu latu b dâ canzuna è Gimme The Prize; la canzuna fu scritta di  Brian May e puru chista è prisenti nnô film Highlander.
Friends Will Be Friends

**Friends Will Be Friends** è na canzuna dî Queen, scritta di Freddie Mercury nzemi a John Deacon e pubbricata comu quintu sìngulu nnô discu A Kind of Magic dû 1986. Fu pubbricata 'n virsioni sìngulu, cu la *b-side* "Friends Will Be Friends (virsioni longa)", lu 9 di giugnu 1986.
Lu 45 giri arrivò o 14° postu nnâ classìfica ngrisa, trasennu tra li primi 40 posti 'n tutta Europa.
La canzuna fici parti dâ secunna *compilation* dî successi dû gruppu, lu Greatest Hits II (1991) e ntô 2010, ripubblicatu comu sìngulu, ntô *box set* .

## Virsioni ''live''

La canzuna fici parti dâ scaletta dû Magic Tour dû stissu annu e fu l'ùnica canzuna ca, na scaletta, si truvò tra We Will Rock You e We Are the Champions.
Sta ntirruzzioni tra sti dui canzuni nun si prisintava dû 1977, nzinu ô News of the World Tour.

## Vidiu ''clip''

Lu vidiu fu giratu nnâ Wembley Arena, ntô maiu 1986, nzemi a nu gruppu di *fans*. 
Lu vidiu è prisenti nnô VHS Greatest Flix II e ntô duppi DVD Greatest Video Hits 2.
3 Giunoni

thumb|300px
**Giunoni** (o **3 Giunoni**, sìmmulu: ) è unu dî primi astiroidi scuperti â ccuminzatina dû XIX sèculu. Havi na forma appussimativa di ellissoidi irregulari cu assi di nu diamitru di 290 x 240 x 190 km. S'attrova ntâ fascia principali di astiroidi tra l'òrbita di Marti e chidda di Giovi.

Giunoni
5 Astrea

thumb|300px|Astrea, modellizzatu rispettu a ussirvazzioni dispunibbili ê jorna nostri
**Astrea** (o **5 Astrea**) è unu di l'astiroidi cchiù granni. Fu scupertu ntô 1845. Havi na forma appussimativa di ellissoidi irregulari cu assi di nu diamitru di 167×123×82 km. S'attrova ntâ fascia principali di astiroidi tra l'òrbita di Marti e chidda di Giovi.

Astrea
Quinquirimi

La **quinquirimi** (n grecu anticu *πεντήρης*, n latinu *quinqueremis*), era nu tipu di navi di guerra pruvinenti dû sviluppu dâ tririmi, vinni usatu prima dî grici nta l'èbbica ellinistica, dopu dî cartagginisi e rumani da lu IV sèculu a.C., a lu I sèculu d.C..

## Storia
La cchìu cilibbri dî navi di guerra ellinistica, era a causa di lu sò granni utilizzu cartagginisi e rumanu, lu *quinquirimi* nvintatu da Dionisiu lu vecchiu. 

Dopu la scunfitta nnâ spidizzioni Atinisi n Sicilia lu 413 a.C., avìa divintatu palisi ca i rimatura dî liveddi supiriuri eranu esposti a l'attaccu nimicu, d'accussì vinni dicisu di prutiggirili cu nu ponti supiriuri. Sti quinquirimi nun parìanu èssiri cchìu stabbili di li sò pridicissuri (tririmi), e macari pâ scarsitati di l'òmini addistrati, cuntinuaru a utilizzari lu tririmi comu forza principali dâ marina. Pi la granni parti dû IV sèculu a.C., lu quinquirimi era lu tipu cchìu pisanti di navi da guerra, è spissu vinìa usata comu navi mmiragghia dâ flotta cumposta da tririmi e quatririmi. Nnû meditirràniu urintali fotu canciati cu li pulirimi ca cuminciarunu a spuntari nni l'ùrtimi dui dicenni dû IV sèculu a.C., ma n uccidenti eranu la spina dursali dâ marina di Cartaggini. Avìanu nu equipaggiu di 400 òmini, nu ripartu da 70 a 120 surdati e 300 marinai n tri fili, dui rimaturi nni l'òrdini supiriuri, dui nnû sicunnu òrdini, e unu nni l'òrdini nfiriuiri. Quannu la Ripùbbrica rumana, ca nun avìa na granni flotta, vinni ntirissata nnâ prima guerra pùnica cu Cartaggini, lu sinatu rumanu fici custruiri na flotta di 20 tririmi e 100 quinquirimi. Sicunnu Pulibbiu, i rumani cunquistarunu na quinquirimi e la utilizzaru comu mudellu pi li navi, ma ca li copi rumani vinninu cchìu pisanti dî navi cartagginisi.

### Dicilinu dî quinquirimi
Duranti l'urtimi granni battagghi navali di l'antichitati, la battagghia di Aziu dû 31 a.C., Cesari Augustu mpiegau navi cchìu liggiri e quinni cchìu facili da manuvrari, pi scunfiggiri chiddi cchìu pisanti di Marcu Antoniu. Duranti st'avvinimentu lu mpiru rumanu uttinni lu cuntrollu dû nteru mari meditirràniu, mancau d'accussì la nicissitati di tenìri na flotta pisanti e, pi lu 325 nun c'eranu cchìu quinquirimi.

## Equipaggiu
La tistimunianza dî quinquirimi è furtimenti parziali. Li tririmi duvìanu lu propriu nomu a la prisinza di tri òrdini suvrapposti di rimaturi. Li quinquirimi avìanu duvutu aviri cincu òrdini suvrapposti, ma nasci lu prubrema di ntirpritari li succissivi custruzzioni cu nu nùmmaru ancora maggiuri d'òrdini suvrapposti. Sicunnu Pulibbiu, na quinquirimi purtava a bordu 300 rimaturi, 120 upliti e 50 òmini di l'equipaggiu. Sicunnu lu stòricu ulannisi Fik Meijer i lati dâ quinquirimi eranu ccussì assignati:

* 58 òmini (*thranites*) nnû liveddu supiriuri cu 29 rimi
* 58 òmini (*zygites*) nnû sicunnu òrdini cu àutri 29 rimi
* 34 òmini (*thalamites*) nnû liveddu nfiriuri cu nu remu a testa.

Catigurìa:Navi militari di l'antichitati
10 Hygiea

thumb|Igea è lu 4 corpu cilesti cchiù granni di tutta la famigghia di l'astiroidi.
**10 Hygiea** o **Igea** (sìmmulu: ) è un granni astiroidi situatu ntâ parti esterna dû fascia principali di astiroidi, trà l’orbiti di Marti e Giovi. Fu lu decimu astiroidi canusciutu, scupirtu lu 12 di Aprili 1849 dû astrònomu talianu Annibale de Gasparis ô Ossirvatoriu astronòmicu di Capodimonte a Napuli. Fu chiamatu accussì n’onuri di Igea, la dèa greca dâ saluti. È lu quartu astiroidi cchiù granni dâ cintura principali sia pû vulumi ca pû pesu, cu na media diametra di 433 km e na massa ca custituisci lu 3% dû tutali dû cinturuni dî astiroidi.

Igea havi na forma quasi sferica, e cunteni dui crateri canusciuti ca misuranu circa 100 e 180 km di diàmetru. Pi via dâ so forma e dâ grannizza, certi ricircatura la cunzìdderanu comu un putìbbili pianeta nanu. La so superficia scura è carbonàtica, fatta di minerali silicati idratati e ammuniati, cu carbonati e ghiacciu d’acqua. Sutta la superficia si pensa ca ci sia n’autra bona quantità di ghiacciu. Sti carattirìstichi la fannu assai simili a lu pianeta nanu Cèriri, ca si trova puru idda ntô cinturuni principali, suggirennu ca Igea e Cèriri hannu na urìggini e na storia evolutiva simili.

Igea è lu corpu parenti dâ famigghia Igea, na famigghia d’astiroidi ca cunteni cchiù di 7.000 astiroidi canusciuti, cu carattirìstichi urbitanti e cumpusitivi simili a chiddu di Igea. Si cridi ca sta famigghia s’havi furmata doppu n’impattu giganti supra Igea, circa 2 a 3 miliardi d’anni arreri. Stu stissu impattu si pensa ca ruttìu Igea, e chiddu ca ristau si ricumpattòu e turnòu a furmari nu corpu quasi sfericu.

Hygiea
Maria Gaetana Agnesi

thumb|300px|Maria Gaetana Agnesi.
**Maria Gaetana Agnesi** (Milanu, 16 di maiu 1718 – Milanu, 9 di jinnaru 1799) fu na matimàtica, filòsufa e binifattrici italiana.

## Biografìa
Figghia di nu riccu mircanti milanisi dâ sita, Maria Gaetana fu la terza di 21 figghi e nascìu ntâ cità di Milanu, ricintimenti annittuta ô mpiru asbùrgicu. Fu na carusa assai pricoci e già nov'anni pubbricau nu trattatu di filusufìa. Lu sò nomu è cumunqui liatu â matimàtica. Scrissi nu libbru li *Istituzioni analitiche* in lingua italiana, pi cuntribbuiri â diffusioni di la nova scienza dû càrculu diffirinziali e ntigrali sviluppatu di Leibniz e applicatu di Newton e a di tempa di Euleru.

Â morti di sò patri, nunustanti la nòmina comu prufissuri a l'Univirsitati di Bulogna, si didicau a na vita di binifattrici riliggiusa, e nun anzignau mai a Bulogna.

Agnesi, Maria Gaetana
Agnesi, Maria Gaetana
Pteridophyta

thumb|300px|Suttavoscu di felci.
Li **Pteridofiti** (**Pteridophyta**) sunnu na divisioni di chianti crittogami vasculari a cui appartênunu specu canusciuti cu lu nomu di **felci**, **equiseti**, **licopodi** e **selaginelli**.

Catigurìa:Butànica
Princes of the Universe

**Princes of the Universe** è na canzuna dî Queen, scritta di Freddie Mercury e pubbricata comu nonu sìngulu nnô discu A Kind of Magic dû 1986. Fu pubbricata 'n virsioni sìngulu, cu la *b-side* "A Dozen Red Roses per My Darling", nnô marzu dû 1986. La canzuna fu utilizzata nnô film Highlander – L'ultimu immortali e nnô telefilm.
La canzuna fu misa nnâ Greatest Hits III ntô 1999.

## La canzuna

Princes of the Universe fu scritta pi lu film Highlander – L'ultimu immortali, poi utilizzata puru pi lu telefilm di Highlander. La canzuna nun è mai stata pubblicata comu sìngulu nnô Regnu Unitu, ma è cunziddirata nu *cult* a casa di sò rilazzioni cu film.
Lu testu dâ canzuna parra di l'immortali, di comu si sèntinu l'immortali, ma lu testu po' èssiri ntripitatu puru ô riguardu dî Queen.

## Vidiu ''clip''

Lu vidiu dâ canzuna fu direttu di Russell Mulcahy e fu giratu ncapu lu tettu dû Silvercup di New York, cu nu duellu câ spata tra Christopher Lambert e Freddie Mercury. Duranti lu vidiu, lu chitarrista Brian May nun sona la sò Red Special, ma sona mmeci na Washburn RR11V. 
Lu vidiu fu misu ntô Greatest  Flix III du 1999 e nnô Greatest Hits II dû 2003.
I Want It All

**I Want It All** è na canzuna dî Queen, scritta di Brian May e pubbricata comu quartu sìngulu nnô discu The Miracle du 1989. Fu pubbricata 'n virsioni sìngulu, cu la b-side "Hang On in There", lu 2 di maiu dû 1989 ntô Regnu Unitu e lu 10 di maiu 1989 nnî Stati Uniti. La canzuna, pruduciuta di David Richards, fu lu sìngulu ca fici turnari lu gruppu a ribalta nnî classìfichi musicali doppu 3 anni di assenza. Fu na granni hit 'n tuttu lu munnu, arrivannu ô 3° postu nnî classìfiche ngrisi e arrivannu nnâ top ten 'n diversi classìfichi europei.

## La canzuna

La canzuna fu spissu scanciata comu nu *slogan* d'aiutu pi la picciuttanza nìura africana, ma l'urìggini dâ canzuna è diversa: si dici ca fu spirata di na frasi ca spissu Brian May si sinteva diri di so mugghieri Anita Dobson, ca lu mmitava a pigghiari dicisioni 'n modu dicisu.

Lu branu è attribuitu a tutti li cumpunenti dû gruppu (comu usu dî Queen a partìri d l'album *The Miracle*), ma fu criatu quarchi annu prima di May. John Deacon la difinìu na canzuna “custruita”, picchì la diffirenza di li àutri canzuni di l'album (scritti a cchiù manu) chista era 'n rialtati già stata fatta di lu chitarrista. Lu rìttimu dû riturnellu è simili a chiddu di The Show Must Go On. La parti cintrali è carattirizzata di nu scambiu di battuti tra May e Mercury. È una di canzuni cchiù hard rock tra chiddi cumposti dû gruppu, ma nun fu mai cantata nnîî spittàculi *live* di Freddie Mercury, picchì era malatu di AIDS.

## Vidiu ''clip''

Lu vidiu di I Want It All, direttu di David Mallet nna l'aprili dûû 1989, ammustra lu gruppu esibbìrisi 'n nu studiu ca utilizzava lampadi alogeni. Freddie Mercury cumpari câ varba e senza li sò famusi baffi, ca l'avìanu carattirizzatu nna l'anni uttanta. Stu canciamentu era statu dittatu dû fattu ca lu cantanti vulìa cuipriri li primi signa lassati dâ malatia. Freddie cumpari ancora 'n furma, puru siddu s'accumincia a vidiri quarchi canciamentu fìsicu a causa dâ malatia. Brian May affirmau di quantu Mercury nna ddu pirìudu stava assai mali, cu puru la mancanza dâ canuscenza dâ malatia dû cantanti (Freddie dissi a lu gruppu ca era malatu di AIDS sulu versu la fini dû 1989).

## ''Performance live''

La  prima prisintazzioni di sta canzuna risali ô 20 di aprili 1992, duranti lu Freddie Mercury Tribute Concert, 3 anni doppu la morti di Freddie Mercury, quannu li 3 cumpunenti dû gruppu cantaru la canzuna nzemi a Roger Daltrey di The Who, comu cantanti, e Tony Iommi di Black Sabbath, comu secunnu chitarrista.
Breakthru

**Breakthru** è na canzuna dî Queen, scritta di Roger Taylor e pubbricata comu sestu sìngulu nnô  discu The Miracle dû 1989. Fu pubbricata 'n virsioni sìngulu, cu la *b-side* Stealin', lu 19 di giugnettu dû  1989. La canzuna arrivò ô 7° postu nnâ classìfica ngrisa ma nun arriniscìu a classificàrisi nnî State Uniti.

## La canzuna

La canzuna accumincia cu na brevi ntraduzzioni di armunìi vucali, prima cumposta di Freddie Mercury, poi passa a nu rock â mitati ntra pop e hard rock, 'n granni parti scrittu diRoger Taylor. L'inizziu dâ canzuna fu criatu pi n'àutra canzuna, ca nun fu mai pubbricata, chiamata “A New Life Is Born”. 
'N na ntirvista dû 1989, Freddie Mercury dissi ca sta canzuna fu un granni asempiu di dui pezzi siparati ca si jùncinu pi fari na canzuna. Lu gruppu avìa circa 30 canzuni a cui travagghiava, ma pubblicò sulu na parti di chisti.

## Vidiu ''clip''

Lu vidiu *clip*, giratu ntô giugnu dû 1989, lu gruppu canta ncapu nu trenu chiamatu “The Miracle Express” ca pigghia lu nomu di l'album. Lu vidiu fu filmatu supra nu trenu 'n corsa,  sui binari di na ferruvia ca si trova na Neneh Valley ntô Cambrodgeshire, 'n na cavura jurnata di giugnu dû 1989.
Freddie Mercury era già malatu, ma nu vidiu cumparisci comu na pirsuna 'n saluti. Fu propriu iddu a dicìdiri di ricitari nnô vidiu, na parti di bedda mascarata ca si alza dî binari all'iniziu dû vidiu, la mudella ngrisa Debbie Leng, nunustanti lu cumpagnu di idda, lu battirista Roger Taylor, nun fussi d'accordu.
Scandal (canzuna)

**Scandal** è na canzuna dî Queen, scritta di Brian May e pubbricata comu uttavu sìngulu nnô discu The Miracle dû 1989. Fu pubbricata 'n virsioni sìngulu, cu la *b-side* "My Life Has Been Saved", lu 9 di uttùviru dû 1989. La canzuna arrivò ô 25° postu nnâ classìfica ngrisa ma nun arriniscìu a classificàrisi nnî  Stati Uniti.

## La canzuna

La canzuna fu scritta di Brian May, ma fu attribuita a tutti li cumpunenti dû gruppu, parra dî  prubbremi ca lu gruppu stissu avìa cu la stampa. Lu rifirimentu va 'n particulari ô divorziu ca avìa avutu May dâ mugghieri e a li nutizzi d^saluti di Freddie Mercury, iddu nun avìa ancora annunziatu d'èssiri malatu.
Ntô 2010 lu sìngulu niscìu arreri ntô Box Set .

## Vidiu ''clip''

Lu vidiu  dâ  canzuna, giratu dî Torpedo Twins lu 27 di sittèmmiru 1989, vidi lu gruppu prisintàrisi supra nu palcu pruggittatu pi assumigghiari propriu a nu jurnali. Nnô palcu cc'è scrittu “WE WANT IT ALL”, chiaru rifirimentu a n'àutra canzuna dû stissu album, I Want It All.
Innuendo (canzuna)

**Innuendo** è na canzuna dî Queen, scritta di Roger Taylor e Freddie Mercury, pubbricata comu primu síngulu nnô discu Innuendo dû 1991. Fu pubbricata 'n virsioni síngulu, cu la *b-side* "Bijou", lu 14 di jinnaru dû 1991. La canzuna arrivò ô 1° postu nnâ classífica ngrisa. É una di canzuni cchiù longhi dû gruppu, a cchiù longa pubbricata comu síngulu.

## La canzuna

Lu branu è carattirizzatu di na granni cuntaminazzioni di stili: mentri li strofi e lu riturnello sunnu scanditi di nu tempu hard rock (cu quarchi trattu sinfònicu), a sizzioni ntirmedia arrimina flamenco, opera e rock prugrissivu, facennu assai utilizzu di virtuosísimi, tempi dispari e suvra-ncisioni. 
Veni cunziddirata comu la “Bohemian Rhapsody” di l'anni nuvanta, pi la sumigghianza cu sta canzuna e pi la durata.
Lu tema principali di Innuendo vinni fora da na *jam session* ntra Brian May, John Deacon e Roger Taylor. Freddie Mercury agghiunciu poi a miludía e parti dû testu, ca fu statu cumplitatu di Taylor.

La canzuna cunteni nu assolu di chitarra flamenco (sunatu 'n coppia cu Steve Howe, storicu chitarrita di Yes), siquitu di nu bridge di nfruenza clàssica e di nu assolu, sta vota fatta di Brian May. Sta sizzioni risulta abbastanza cumplicata, avennu nu di 3 battuti 'n nu ríttimu di 5/4 (pocu cumuni nnâ música pop) siquitu di 4 battuti ô  ríttimu di 3/ 4.
La sizzioni 'n cui è prisenti lu versu “You can be anything you want to be” fa usu di na sufisticata orchistrazzioni, criata 'n cullabburazzioni cu prudutturi David Richards usannu a tastera/synth Korg M1. 
Comu tutti li canzuni pubbricati doppu lu 1986 (annu 'n cui li Queen fíciru lu so úrtimu cuncertu cu Freddie Mercury), Innuendo nun fu mai esiguita dû gruppu urigginali. Duranti lu Freddie Mercury Tribute Concert dû 1993, li 3 ristanti cumpunenti dû gruppu sunaru la canzuna cu Robert Plant.

## Vidiu ''clip''

Nu cumplicatu vidiu *clip fu criatu pi accumpagnari 'lu síngulu, utilizzatu figuri di plastilina e ripresi 'n *stop-motion* 'n nu *set'' ca ricustruiva nu cínima 'n miniatura. Li cumpunenti dû gruppu sunnu prisenti nnô schermu dû cínima, riprudotti cu na tècnica ri animazzioni ca sfrutta spizzoni di vidiu pricidenti (comu The Miracle, Scandal, Breakthru, The Invisible Man, I Want It All, e scene ru Live at Wembley '86), facennu cumpariri li quattru cumpunenti secunnu diversi stili: Freddie 'n chidu di Liunardu da Vinci, Brian Man 'n chiddu vitturianu, Roger Taylor 'n chiddu di Jackson Pollock, e John Deacon 'n chiddu di Pablo Picassu.
Na prima virsioni di stu vidiu fu bannita dî tv miricani pâ prisenza di filmati dâ guerra dû golfu. Nnâ virsioni altirnativa (senza ddi filmati) fu rializzata e mannata 'n onna nnî Stati Uniti.
I'm Going Slightly Mad

**I'm Going Slightly Mad** è na canzuna dî Queen, scritta di Freddie Mercury e pubbricata comu secunnu síngulu nnô discu Innuendo dû 1991. Fu pubbricata 'n virsioni síngulu, cu la *b-side* "Lost Opportunity", lu 4 di marzu dû 1991. La canzuna fu criata umurística e demenziali.
La canzuna fu misa nnâ secunna raccolta di successi dû gruppu, lu Greatest Hits II, pubbricatu nnô stissu annu.

## La canzuna

A li tempi dâ riggistrazzioni dû branu, a Freddie era già statu diagnosticatu ca la so malatía ô virus HIV (scuperta nnâ primavera dû 1987) si era trasfurmata 'n AIDS, lu cantanti fu custrettu a diri a virità a l'àutri cumpunenti dû gruppu ntô maiu dû 1989, cuntinuannu pirò a nigari ê mass media. 
Pari ca l'ironia prisenti nnâ canzuna avía 'n rialtati nu suttafunnu malincònicu, dû mumentu ca si tratta propiu dâ situazzioni física e mintali dû cantanti a li presi cu la malattía, dicennu ca stava adaciu pi mpazzìrisi («I'm going slighlty mad»).

## Vidiu ''clip''

Lu  vidiu *clip* di I'm Going Slightly Mad è unu di cchiù famusi di lu gruppu, nzemi a chiddi di Bohemian Rhapsody e I Want to Break Free.
Giratu ntô frivaru dû 1991, nnô vidiu si vídinu li cumpunenti dû gruppu vistuti 'n modu stranu: lu chitarrista Brian May cu nu beccu di pinguinu, lu battiristsa Roger Taylor cu nu bullituri dâ cucina 'n testa e 'n sella a nu triciclu, n'omu vistutu di gurilla, lu bassista John Deacon cu nu cappeddu di jolly, e Freddie Mercury vistutu cu na parrucca e nu cascu di banani 'n testa.

A lu mumentu dâ rializzazzioni dû vidiu *clip*, Freddie Mercury era assai malatu. Pi ammucciari li so cunnizzioni físichi, lu vidiu fu fattu 'n jancu e níuru e lu cantanti camuffatu cu assai truccu. La differenza dû succissivu vidiu *clip* di These Are the Days of Our Lives, 'n cui la malattía di Mercury si vidi chiaramenti, ca nun si vidi assai, dû mumentu ca lu cantanti stissu si movi assai ('n These Are the Days of Our Lives a so cunnizzioni di saluti lu purtò a stari fermu pi tuttu lu vidiu).
Maiu 2014

## Sicilia e cuntinenti
[thumb|300px|Varcuna di migranti abbanunati ô portu dû [Puzzaddu.]]
**[[20 di maiu]]**
*Portupalu: La marina appi a succùrriri du' varcuna cu dicini di mmigranti extracumunitari. Assai foru li fìmmini e li picciriddi succurruti.
## Munnu
**[[25 di maiu]]**
*Bruxelles: Ntî l'elizzioni europei ca si tìnniru ntê 28 paisi di l'UE, li partiti di l'euroscettici appiru nu certu successu.
*Kiev: Ntî l'elizzioni prisidinziali n Ucraina lu canninatu Petro Porochenko pigghiau lu 55,9% dê voti e vinni eliggiutu ô primu turnu. Ntô Donbass li milizziani siparatisti arrinisceru chê minazzi a nun fari tèniri l'elizzioni.
----   
**[[18 di maiu]]**
*Tripoli: La situazzioni n Libbia addiventa critica. Lu cuvernu nun arrinesci a cuvirnari eggh'è cuntrullati di forzi di matrici riliggiusa. Li ex militari di Gheddafi, appuiati di forzi anti islamisti di l'uccidenti lìbbicu, cercanu ntî sti jorna di pigghiari lu putiri câ forza. Si cuntanto nzinu a ora na uttantina di morti ntê cummattimenti ntê citati principali.
----
**[[11 di maiu]]**
*Slaviansk: Li ribbelli filu-russi arrinisceru a urganizzari nu referendum ntî tuttu lu Donbass, chiamannu a vutari circa 7,2 miliuna di elittura. Ntî sta cunsultazzioni urganizzata sutta lu cuntrollu di milizzi armati, senza arrispittari li standard dî vutazzioni dimucratichi, li si all'âutuditerminazzioni foru circa lu 90%.
The Show Must Go On

**The Show Must Go On** è na canzuna dî Queen, scritta di Brian May e pubbricata comu dudicèsimu e úrtimu síngulu nnô discu Innuendo dû 1991. Fu pubbricata comu síngulu lu 14 di uttuviru dû 1991 nnô discu Greatest Hits II, 6 simani prima ca Freddie Mercury murissi. Fu una dî rari *hit* dû repertòriu dû gruppu ca si cci pusizziunau megghiu nnî Stati Uniti (2°) ca nnô Regnu Unitu (16°).  

## La canzuna

Di prima si pinzava ca sta canzuna fussi nu tistamentu di Freddie Mercury e ca parrassi di lu stati d'animu prima di mòriri, mmeci è na puisía tristi di Brian May. Lu risurtatu finali è tuttavia fruttu di cullabburazzioni di tutti li cumpunenti dû gruppu. La succissioni di l'accordi dâ ntraducimentu (ca si ripètinu pi quasi tutta la canzuna) è difatti òpira di John Deacon, mentri Mercury e Roger Taylor cumplitaru lu testu.
Nnî prime virsioni *demo* dâ canzuna, difatti, diversi tunalità vucali sunni 'n fausettu, picchì troppu àuti. Pi stu mutivu, May pinzava ca Mercury nun putissi cantàrila, a causa dâ malatía. Cu supresa dû  stissu May, quannu vinni lu mumentu di riggistrari li parti vucali, Mercury dissi: “Lu fazzu tisoru!”, cantannu la canzuna senza nuddu prubbrema (tuttu chistu doppu aviri bivutu nu biccheri di Vodka).

## Vidiu ''clip''

Lu vidiu dâ canzuna è nu culaju dî vecchi vidiu, cuncerti e àutri mumenti dû gruppu (dû 1981 'n poi). Sta scelta fu pigghiata a causa dâ saluti di Mercury, ca s'attruvava nnî so úrtimi 6 simani di vita; Freddie avía già riggistratu lu so úrtimu vidiu lu 31 di maiu 1991, chiddu di These Are the Days of Our Lives, e di tannu li so cunnizziuni físichi èranu pijurati.
Lu vidiuo musicali fu giratu di DoRo.

## ''Performance live''

La canzuna vinni sunata *live* lu 20 di aprili dû 1992, duranti lu Freddie Mercury Tribute Concert, cantata dî 3 ristanti cumpunenti dû gruppu, cu Elton John na parti dû cantanti e Tony Iommi ca sunava la chitarra rittímica. La canzuna fu sunata liva puru da li Queen + Paul Rodgers. Dâ so pubbricazioni, la canzuna cumparíu nnô cinema, 'n televisioni e foru fatti assai *cover* da diversi artisti.
Ntô 1997, ô Théâtre National de Chaillot di Parigi li rimanenti Queen cantaru la canzuna cu Elton John e lu Béjart Ballet, la performance è prisenti nnô Greatest Hits III. Chistu fu puru l'úrtimu spittàculu dû bassista John Deacon, ca s'arritirò doppu stu eventu.
Ntô 2011, duranti la cirimonia di chiusura dû MTV Europe Music Awards, Brian May e Roger Taylor, cu Adam Lambert, cantaru The Show Must Go On", We Will Rock You e We Are the Champions.
Let Me Live

**Let Me Live** è na canzuna dî Queen, pubbricata comu lu terzu síngulu nnô discu Made in Heaven dû 1995. La canzuna fu pubbricata lu 17 di giugnu dû 1996 e comu doppiu *A-side* nzemi a Fat Bottomed Girls e Bicycle Race.

## La canzuna

La canzuna fu scritta ntô 1983, 'n na virsioni diffirenti ntitulata “Piece of My Heart” 'n cui Freddie Mercury cantò la canzuna 'n duettu cu Rod Stewart (sta *demo* è ancora nun pubbricata), duranti la sissioni di riggistrazzioni pi l'album The Works, ma â fini la canzuna nun vinni nzirita nnâ *tracklist* finali dû discu 'n quantu nun fu ritinuta abbastanza cummincenti. 'N rialtati lu principiu gospel dâ virsioni d'uríggini 'n parti assumigghiava pi l'appuntu a “Piece of My heart” di Janis Joplin, pî prubbremi di *copyright*, sta parti fu livata e lu títulu canciatu.

Fu sulu cchiù avanti, ntra lu 1993 e lu 1995, ca Brian May, Roger Taylor e John Deacon ri-fíciru la canzuna e accussí lu brani vitti la luci nnô tardu 1995 e vinni nziritu 'n Made in Heaven. Nna sta nova virsioni, la parti vucali ô principiu cuperta di Rod Stewart vinni sustituita cu chidda ncisa novamenti di May e Taylor.
É la prima canzuna unni 3 cumpunenti diversi dû gruppu càntanu comu sulisti nu pezzu dû branu: la prima strofa e li riturnelli sunnu cantati di Freddie Mercury, la secunna strofa di Taylor e la terza di May.